Seksklag teen Mabe: ANC moet R50 000 opdok | Netwerk24
Deur News24-korrespondent 07 April 2019 18:12
Pule Mabe, ANC woordvoerder. Foto: Felix Dlangamandla
Die ANC moet R50 000 opdok nadat hy ’n skikkingsooreenkoms buite die hof met sy party-woordvoerder, Pule Mabe, se persoonlike assistent aangegaan het.
Die ooreenkoms is voor die Kommissie vir Versoening, Bemiddeling en Arbitrasie (KVBA) aangegaan.
Kgoerano Kekana (26) het Mabe van seksuele teistering beskuldig.
City Press het Sondag berig hy het ’n KVBA-dokument met die uiteinde van die geskil gesien wat 3 April gedateer is.
Kgoerano Kekana het die paneel daarvan beskuldig dat hy agt getuies geïgnoreer het wat haar weergawe van die gebeure kon staaf.
In die dokument het die kommissaris aangekondig dat die geskil tussen Kekana en die ANC op 27 Februarie 2019 opgelos is.
Mabe, wat in ’n stadium “met langverlof” was hangende die uitkoms van ’n ondersoek, het die bewerings dat hy en Kekana in die verlede ’n intieme verhouding gehad het ten sterkste ontken.
News24 het in Februarie berig die ANC se griefpaneel oor seksuele teistering het bevind Mabe het niks verkeerds gedoen nie.
Kekana het die bevindinge verwerp en besluit om die KVBA te nader.
Sy het die paneel daarvan beskuldig dat hy agt getuies geïgnoreer het wat haar weergawe van die gebeure kon staaf.
Verlede jaar het Kekana ’n brief ingedien wat besonderhede van die beweerde seksuele teistering gegee het.
Sy beweer Mabe het in twee voorvalle vroeër vanjaar teen haar sin by haar in die bed ingeklim.
Nadat sy hom geweier het, is sy ’n geruime tyd sleg by die werk behandel, het sy toe gesê.
Meer oor: Kvba | Pule Mabe